Lolland-Falsters Stifts-Tidende, 1829-09-01
Angaaende Grev Diebitsch's forrige Seir er i en Depesche, dateret Hovedqvarteret Aldos den 30te Juli, blandt Andet meddeelt: Storvezieren, som havde faaet Underretning om, at den russiske Armees Hovedcorps var gaaet over Balcan, brød den 20de Juli op med 12,000 Mand imod Kuprekio og Derwisch-Jman, men ankom ikke for den 23de ved Landsbyen Tschenga, da et tyrkisk Corps af 9 Regimenter regulairt Jnfanteri 1,500 Mand regulairt Cavalleri og 1,500 Diliher, under Commando af Jbrahim Pascha af 3 Hestehaler og 2de andre Paschaer, var total slaget af Russerne, der tillige havde bemægtiget sig de faste Puncter ved Kysterne, samt erobret den tyrkiske Leir ved Aldos. Strax derpaa streifede Kosakker af General Rüdigers Corps Storvezieren i Ryggen, hvilket foranledigede ham til at opgive sin Plan og forsøge at komme Jbrahim til Hjælp. Derefter angrebes General Rüdiger med saadan Hæftighed, at Kosakkerne maatte vige; men da de strax bleve understøttede af den 2den Brigade af den 4de Tirsdagen den 1 September 1829. Uhlandivision og 4 Kanoner, under Generalmajor Scheremetieffs Commando, lykkedes det omsider, efter en meget haardnakket Kamp, at forjage Fienden fra Valpladsen. Endnu fandtes Staden med stærke Colonner, og Veien imellem Karnabad og Schumla besat. Tyrkerne beredte sig til kraftig Modstand, men efter en 3 Timers haardnakket Fægtning maatte ogsaa denne Deel vige. Den 26de besattes Karnabad af Generalmajor Schiroffs Kosakker, ved hvilken Leilighed de gjorde 400 Mand til Fanger. General Diebitsch har imidlertid yttret Beklagelse over den Elendighed, som de flygtende Tyrkers rasende Harme har foranlediget de ulykkelige Beboere, af hvilke de, som ikke have kunne redde sig, ere blevne plyndrede. Alle christelige Kirker i Aldos ere gjorte ubrugelige og Karnabad er næsten aldeles ødelagt, hvorfor, da nogle af de russiske Tropper nærmede sig sidstnævnte Stad, 500 af dens Jndvaanere kom dem imøde og modtoge dem med aabne Arme. Heraf sees det, hvorledes Udsigterne for Portens Fremtid vorde med hver Time betænkeligere. - Fra Constantinopel heed det ogsaa den 1ste August, at kun et Mirakel kan redde Sultanen, dersom han undlader at byde Haand til Freden. Hans Stilling er tillige mislig derved, at Tropperne vorde nu modløse. J forskjellige Corpser har allerede begyndt at vise sig Opstand. Den anden Bataillon af Bombardererne har endog gjort formelig Opstand og nægtet at drage mod Fienden, hvorfor Commandeuren er bleven halshugget. Mange anseete Familier have forladt Adrianopel og begivet sig til Constantinopel. J Asien staae Sagerne ligesaa slette for Porten. Hvad der desuden i Constantinopel har bidraget til Bestyrtelse, er den russiske Escadres krydsende Stilling ved Jndløbet til Bosphorus, samt den Omstændighed, at da Escadren den 30te Juli gjorde Mine til at løbe ind i Canalen, gjorde de tyrkiske Krigskibe ingen Anstalter til Forsvar, men trak sig endog tilbage til den indre Havn. Kanonerne paa Slottene ved Jndløbet til Bosphorus blive jevnligen affyrede mod de russiske Krigskibe, men uden Virkning, da de krydse udenfor Skudvidde. Capudan Pascha er den 30te gaaet i Land. Jndbyggerne i Constantinopel trøste sig ved, at Englands og Frankrigs Gesandter, dersom Staden skulde komme i trængende Fare, ville foranledige en Capitulation. – Sultanen har atter opfordret Vicekongen af Ægypten til at paaskynde den belovede Undsætning; men denne vil uden Tvivl udeblive, da Tropperne, som vare bestemte til Jndskibning, nu anvendes til at dæmpe Wechabiternes Opstand.